“ทองไทย” ลง 50 บ. ทองคำแท่ง ขายออกบาทละ 25,350 รูปพรรณ 25,850 บ.
สมาคมค้าทองคำ รายงานราคาทอง เปิดตลาดเช้านี้ “ทองไทย” ปรับลง 50 บ. ทองคำแท่ง ขายออกบาทละ 25,350 รูปพรรณ 25,850 บ. 
สมาคมค้าทองคำ รายงานราคาทอง เปิดตลาดเช้านี้ “ทองไทย” ปรับลง 50 บ. ทองคำแท่ง ขายออกบาทละ 25,350 รูปพรรณ 25,850 บ.
19 มี.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (19 มี.ค.64) เมื่อเวลา 09.33 น.ที่ผ่านมา ปรับลดลง 50 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่ตลอดทั้งวันมีการประกาศราคาทั้งหมด 4 รอบ รวมราคาปรับขึ้น 100 บาท และเป็นการปรับลดลงเป็นวันแรกในรอบ 6 วันทำการ ในขณะที่เงินบาทเช้านี้อ่อนค่าลงจากเมื่อวานบริเวณ 30.94 บาท เป็นปัจจัยหนุนต่อทองคำในประเทศปรับลดลงได้ไม่มากดังกล่าว
โดยราคาทองคำแท่งวันนี้ รับซื้ออยู่ที่บาทละ 25,250.00 บาท ขายออกที่ราคาบาทละ 25,350.00 บาท
ทองรูปพรรณ รับซื้ออยู่ที่ราคาบาทละ 24,801.76 บาท ขายออกที่บาทละ 25,850.00 บาท
ราคาทองคำ Spot เช้านี้ปรับตัวขึ้นสู่บริเวณ 1,731 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 5.4 ดอลลาร์ สู่ระดับ 1,732.5 ดอลลาร์ เนื่องจากได้รับแรงหนุนหลังจากธนาคารกลางสหรัฐ (เฟด) ส่งสัญญาณว่าจะไม่ปรับขึ้นอัตราดอกเบี้ยจนถึงปี 2566 และนอกจากนี้ การร่วงลงของตลาดหุ้นสหรัฐ เป็นอีกปัจจัยหนุนต่อตลาดทองคำ